عمر واڈیلو

شیخ عمر واڈیلو یا شیخ عمر وادیلو (یا شیخ عمر ابراہیم واڈیلو) (انگریزی: Shaykh Umar Vadillo) جدید اسلامی طلائی دینار کے دوبارہ احیاء کے بانی ہے۔ آپ کی کوششوں سے سن 2010ء میں ملائیشیا کے صوبے کیلانتن نے جدید اسلامی طلائی دینار کا اجرا کیا۔ آپ اسلامی اقتصادی نظام کے ماہر ہے۔Jan Stark, Malaysia and the Developing World: The Asian Tiger on the Cinnamon Road (Routledge Malaysian Studies Series) [2012], p 139. ISBN 0-415-69914-2 آپ مرابطون عالمی تحریک کے ایک سرگرم رکن ہے۔Bruce Kapferer, Kari Telle, Annelin Eriksen, Contemporary Religiosities: Emergent Socialities and the Post-Nation-State [2010], p 112. ISBN 0-85745-534-6. آپ عالمی اسلامی ادارہ برائے تجارت کے بانی ہے، جو ملکی اور بین الاقوامی تجارت کے اسلامی اصولوں کو اجاگر کرتی ہے۔ آپ عالمی اسلامی ٹکسال کے بانی ہے، جو پوری دنیا میں اسلامی طلائی دینار اور نقرئی درہم کے معیارات کا تعین کرتی ہے۔ اس کے علاوہ آپ نے ای- دینار(e-dinar) نامی ایک آن لائن سونے کی ادائیگی اور مخزن نظام متعارف کرایا، جس میں آپ سونے کے سکّوں کے اکاونٹ کھلوا سکتے ہے اور ایک اکاونٹ سے دوسرے اکاونٹ میں رقم منتقل کر سکتے ہیں۔

 سوانح عمری 

عمرواڈیلو 1964ء میں وٹوری، ہسپانیہ میں پیدا ہوا۔ وہ اپنے اسکول کی تعلیم مکمل کرنے کے بعد میں اگستین کالج میں داخل ہوا۔ آپ نے بعد میں میڈرڈ یونیورسٹی، ہسپانیہ میں داخلہ لیا۔ جس سے آپ نے زراعت میں ماسٹر کی ڈگری حاصل کی . 1985 ء میں مرابطون عالمی تحریک کے بانی عبدالقادر الصوفی کے ساتھ ملاقات کے بعد انھوں نے اسلام قبول کر لیا۔Bruce Kapferer, Kari Telle, Annelin Eriksen, Contemporary Religiosities: Emergent Socialities and the Post-Nation-State [2010], p 112. ISBN 0-85745-534-6

 طلائی دینار کا دوبارہ تعارف 

قیمتی سکّوں کے ایک ماہر کے طور پرآپ کی کوشش اور تکنیکی مددسے ملائیشیا کی ریاست کیلانتن نے اگست، 2010 میں طلائی دینار اور چاندی درہم کا بطور زر آغازکیا۔ اور اس کو ملائیشیا کے رنگٹ ساتھ ساتھ قانونی زر کی حیثیت دی گئی۔ اب کیلانتن میں تمام ریاستی کمپنیاں طلائی دینار قبول کرتے ہیں، وہاں پانی، بجلی اور تمام دیگر سہولیات کے بل درہم و دینارمیں ادا کر سکتے ہیں۔ میں، تمام ریاستی ملازمین کی تنخواہوں کا 25 فیصد سونے کے دینار میں حاصل کر رہے ہیں۔ اور ریاستی اسمبلی کے ارکان کی تنخواہوں کا 50 فیصد طلائی دینار میں حاصل کر رہے ہیں۔ 1،500 دکانیں کیلانتن میں طلائی دینار اور چاندی کے درہم قبول کرتے ہیں . انھوں نے 2000ء میں ملائیشیا کے سابق صدر ڈاکٹر مہاتیر محمد کو اس بات پر آمادہ کیا کھ وہ طلائی دینار کے اجرا کی حمایت کرے۔ اس دن سے مسٹر مہاتھر طلائی دینار کے تحریک کے ایک سرگرم رکن بن گئے۔ انھوں نے کہا کہ مسلم ممالک کو تیل کاغذ کے بدلے (یعنی امریکی ڈالر) میں فروخت نہیں کرنی چاہیے کیونکہ وہ صرف ایک کاغذ کا ٹکڑا ہیں۔

 آزاد بازار(سوق) کا دوبارہ قیام 
عمرواڈیلو نے آزاد بازار(سوق) کو دوبارہ متعارف کرایا۔ جہاں طلائی دینار اور چاندی کے درہم کو بطورِزراستعمال کیا گیا۔ ان کے مطابق، یہ جدید بینکاری نظام کے کردار کو کم کرے گا۔Bill Maurer, Mutual Life, Limited: Islamic Banking, Alternative Currencies, Lateral Reason, ISBN 1-4008-4071-6

 سود، کاغذی کرنسی اور جدید بینکی نظام کا ناقد 

جناب عمرواڈیلوسود پر مبنی سرمایہ دارانہ اقتصادی نظام کا سخت ناقد ہے۔ ان کے مطابق سود پر مبنی اقتصادی نظام نے امیر اور غریب کے درمیان خلیج کو وسیع کر دیا ہیں۔ لھذا مسلمانوں کوعالمی سرمایہ داری نظام کو چھوڑ دینا چاہیے اور ان کواسلامی اقتصادی نظام کی طرف دوبارہ لوٹنا چاہیے۔ وہ کاغذی اوربرقی پیسے (زرِفرمان) کا شدید ناقدبھی ہے۔ اس کے مطابق کرنسی سونے اور چاندی کی ہونی چاہیے۔ انھوں نے اپنی کتاب کاغذی کرنسی پر فتویٰ میں اس نے یہ بات ثابت کرنے کی کوشش کی ہے کہ کاغذی کرنسی کا استعمال اسلام میں حرام ہے اور مسلمانوں کو واپس طلائی دینار کی طرف لوٹنا چاہیے، جو شریعی کرنسی ہے۔ وہ مزید کہتا ہے کہ مرکزی بینک عوامی آگاہی کے بغیر کاغذ ی پیسے کو ضرورت سے زیادہ چھاپتا ہے، جس کی وجہ سے کرنسی کی قدر کم ہو جاتی ہے۔ انھوں نے کہا کہ خساراتی تمویل اپنی اچھی صورت میں ایک مخفی ٹیکس اور بد ترین صورت میں ڈکیتی کے مترادف ہے۔
مزید برآں، وہ جدید بینکی نظام کا ایک شدید ناقد بھی ہے۔ جس میں سود، کاغذی کرنسی (زرِفرمان)، اثاثہ جات کے تحفظ کا جزوی نظام، دھوکا دہی، سٹے بازی اور جوا جیسے حرام طریقے استعمال ہو تے ہیں۔ انھوں نے اپنی کتاب بینکی نظام کے خلاف فتویٰ میں اس نے یہ بات ثابت کرنے کی کوشش کی ہے کہ موجودہ اسلامی بینکاری بھی اسلام میں حرام ہے، کیونکہ یہ شرعی اصولوں کا لحاظ نہیں رکھتی۔ یہ۔ کاغذی کرنسی (زرِفرمان) اور اثاثہ جات کے تحفظ کے جزوی نظام کا استعمال کرتی ہے، جو اسلام میں حرام ہیں۔

 تصانیف 
 کتابیں 
آپ کئی کتابوں کے مصنّف بھی ہیں۔ جن میں چند ایک مندرجہ ذیل ہیں۔
 معاشیات کا اختتام (1990) (The End of Economics) 
 کاغذی کرنسی پر فتویٰ' (1992) (Fatwa on Paper Money) 
 طلائی دینار کی دوبار آمد (1999) (The Return of the Gold Dinar) 
 اسلامی تجارت کا رسالہ (2001) (Manual of Islamic Trading)
 اسلام میں باطنی انحراف (2003) (The Esoteric Deviation in Islam) 
 بینکی نظام کے خلاف فتویٰ (2007) (Fatwa on Banking) 
 شریعت کرنسی کا استعمال کرتے ہوئے زکوة کی صحیح ادائیگی کے حق میں فتویٰ (2009)
 Una Critica Islamica de la Economia (ہسپانوی زبان میں) (1989)
 معاملات کی کتاب (زیرِتحریر)

 تحقیقی مقالے 
کتابوں کے علاوہ آپ کے کئی تحقیقی مقالے شائع ہو چکے ہیں۔
 طلائی دینار کی تطبیق کا لائحہ ِعمل (Gold Dinar: the road map of its implementation)
 دینار اور درہم کا استعمال کرتے ہوئے زکوة کی ادائیگی کا فتویٰ (Fatwa on the payment of Zakat using Dinar & Dirham) 
 اسلامی بینکاری کے مغالطے (Fallacy of the Islamic Banking) 
 فلوس، حصّہ اوّل (Fulus: part 1) 
 اعلی معیارکے سکّوں کی ضرورت اور حرفتوں ( Guilds) میں بڑے پیمانے پر پیداوار

 مزید دیکھیے 
 عبدالقادر الصوفی
 دینار
 کاغذی کرنسی
 اشرفی
 درہم

 حوالہ جات 

زمرہ:1964ء کی پیدائشیں
زمرہ:اسلامی بینکاری
زمرہ:دینار
زمرہ:زر مبادلہ
زمرہ:سنی صوفیاء
زمرہ:علماء علوم اسلامیہ
زمرہ:ملائشیا کی کرنسیاں
زمرہ:ملائیشیا میں 2006ء کی تاسیسات
زمرہ:نقرئی سکے
زمرہ:نو مسلمین
زمرہ:ہسپانوی مسلم